**«Եղբայր Արև, քույր Լուսին»** (անգլ.՝ Brother Sun, Sister Moon, իտալ.՝ Fratello sole, sorella luna), Իտալիայի և Մեծ Բրիտանիայի համատեղ արտադրության ֆիմ, ռեժիսոր Ֆրանկո Ձեֆֆիրելլիի կողմից, կաթոլիկական եկեղեցու ամենահարգի և ամենապատվավոր սրբերից մեկի՝ Ֆրանցիսկ Ասսիզեցու վերաբերյալ։

Ֆրանցիսկ Ասսիզեցի

|  |  |  |
| --- | --- | --- |
|  | Մինչև օրս ես քեզ եմ իմ հայրը համարել, այս պահից ես ասում եմ. «Հայր մեր, որ յերկինս ես»- (Ֆրանցիսկ Ասսիզեցի) |  |

Սյուժե
------

Ֆրանցիսկ Ասսիզեցին ապրում է բավականին բարեկեցիկ ընտանիքում. ընտանիքի միակ զավակն է։ Հայրը մետաքսի վաճառական է։ Երիտասարդ տարիքում վարել է ցոփ ու շվայտ կյանք։ Պատերազմի ժամանակ գերի է ընկնում և հազիվ փրկվում մահից։ Պատահական դիպվածի պատճառով սկսում է իրապես գիտակցել համեստ կյանքի, ողորմություն տալու աստվածային իմաստը։ Եվ նա որոշում է իրեն հարսնացու «ընտրել» աղքատությանը։

Նա հոր՝ վաճառքի համար նախատեսված մետաքսը վաճառում է և նվիրում եկեղեցուն։ Հայրը բարկանում է որդու վրա, փակում է տանը, նրան սկսում են խելացնոր համարել։ Նա իր վրայից հանում է հոր տված շորերը, մերկանում և հայտարարում, որ ունի միայն մեկ հայր՝ Աստվածը։

Նա սկսում է ապրել Ասսիզի քաղաքի մատույցներում, եկեղեցիներ է նորոգում, վարում է խիստ աղքատիկ կյանք, զրկված է լինում աշխարհիկ հաճույքներից։ Սակայն շուտով նրան են միանում այլ երիտասարդներ, ներառյալ հարուստ Բեռնարդ դե Քվինտաբալլեն։

Աղքատիկ շորերով նա մեկնում է Հռոմ՝ Իննոկենտիոս 3-րդ պապից խնդրելու, որ նա հաստատի իր եղբայրության՝ իր կազմած կանոնադրությունը։ Հանդիպումն ունենում է պատմական նշանակություն, քանի որ աղքատիկ շորերով Ֆրանցիսկի առջև խոնարհվում է ոսկեփայլ, աշխարհակալ, միլիոնավոր կաթոլիկների առաջնորդ պապը։

Տվյալներ
--------

Ֆիլմն առաջադրված է եղել Օսկար կինոմրցանակի՝ լավագույն նկարիչ-բեմադրող անվանակարգում։

Երաժշտության հեղինակն է Ռիզ Օրտոլանին, երգը կատարում է շոտլանդացի երգիչ Դոնովանը։ Դոնովանը երգում է ֆիլմում հնչող բոլոր երգերը։ 2004 թվականին Դոնովանը վերաձայնագրեց ֆիլմում հնչող երգը։

Կոմպոզիտոր Լեոնարդ Բեռնշտեյնը և երգի տեքստերի հեղինակ Լեոնարդ Կոհենը սկզբում աշխատեցին, սակայն հետագայում հեռացվեցին աշխատանքից։ Պոլ Սիմոնը նույնպես կանչվեց երաժշտության և երգի տեքստի համար, սակայն նա նույնպես մերժվեց։

Դերերում
--------

* Գրեմ Ֆոլկներ՝ *Ֆրանցիսկ Ասսիզեցի*
* Ջուդ Բրոուքեր՝ *Կլարա Ասսիզեցի*
* Լի Լոուսոն՝ *Բերնանդո*
* Էեննեթ Կերնեմ՝ *Պաոլո*
* Լի Մոնթեգյու՝ *Պետրո Դի Բերնարդոնե*
* Վալենտինա Կորտազե՝ *Պիկա Դի Բերնարդոնե*
* Ալեք Գինես՝ *Իննոկենտիոս 3-րդ պապ*

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4 5 6 7 8 9 10 11  ČSFD (չեխերեն) — 2001.
2. ↑  "NY Times: Brother Sun, Sister Moon". NY Times. Retrieved 2008-12-29.
3. ↑  Ira B. Nadel, *Various Positions: A Life of Leonard Cohen*. Retrieved 3 April 2015
4. ↑  Allen Shawn, *Leonard Bernstein: An American Musician*. Retrieved 3 April 2015
5. ↑  Naxos Արխիվացված 2020-06-12 Wayback Machine. Retrieved 3 April 2015
6. ↑  Marc Eliot, *Paul Simon: A Life"*. Retrieved 3 April 2015
7. ↑  R. Laird, *The Musical Theatre of Stephen Schwartz: From Godspell to Wicked and Beyond*. Retrieved 3 April 2015

Արտաքին հղումներ
----------------

* «Եղբայր Արև, քույր Լուսին»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |

 |